ક્રોઝ ફીટ રિન્કલ્સને આવતાં તમે રોકી શકતા નથી; પણ બોટોક્સ, ફેસ-લિફ્ટ જેવી કૉસ્મેટિક સર્જરીઓથી તમે ક્રોઝ ફીટ રિન્કલ્સને દૂર કરી શકો છો. આ બધી કૉસ્મેટિક સર્જરીમાંથી બોટોક્સ સૌથી સારી અને સેફ સર્જરી છે એમ જણાવતાં રીડિફાઇન સર્જરી સ્ટુડિયો ચલાવતા કૉસ્મેટિક સજ્ર્યન ડૉ. અમોદ રાવ કહે છે, ‘ક્રોઝ ફીટ રિન્કલ્સને હટાવવા માટે અમે બોટોક્સની ટ્રીટમેન્ટ આપીએ છીએ. આ ટ્રીટમેન્ટમાં અમે બન્ને બાજુ બોટોક્સનાં ઇન્જેક્શનો આપીએ છીએ. જેટલી લાઇન્સ વધારે એટલાં ઇન્જેક્શન વધારે આપવામાં આવે છે. એનાથી મસલ્સ ખૂલી જાય છે. આથી આપણે હસીએ છીએ તો ત્યાં કરચલીઓ આવતી નથી અને વ્યક્તિ યંગ લાગે છે. આ ટ્રીટમેન્ટ ૧૦ મિનિટની હોય છે. આનું રિઝલ્ટ તમને પાંચ દિવસ પછી મળે છે. આની અસર માત્ર ૬ મહિના સુધી જ હોય છે. આ સિવાય તમે ફેસ-લિફ્ટ સર્જરી પણ કરાવી શકો છો જેમાં કાનના પાછળના ભાગમાં અમે એક કટ મારીએ છીએ. એ પછી ત્યાં અમે સ્કિનને ખેંચીને અંદરના મસલ્સને ટાઇટ કરીએ છીએ અને જે એક્સ્ટ્રા સ્કિન હોય છે એને કાપી નાખીએ છીએ. એ પછી કાનની પાછળ ટાંકો મારીએ છીએ. ફેસ-લિફ્ટ પાંચથી દસ વર્ષ સુધી રહે છે.’